मोहन चरण माझी

मोहन चरण माझी (; जन्म 6 जनवरी 1972) एक भारतीय राजनीतिज्ञ हैं, जो ओड़िशा के 15वें मुख्यमन्त्री के रूप में सेवारत हैं और इस प्रकार नवीन पटनायक का 24 साल का कार्यकाल समाप्त हो रहा है। वे 2024 के ओड़िशा विधानसभा चुनाव में भारतीय जनता पार्टी के सदस्य के रूप में क्योंझर (ओडिशा विधानसभा निर्वाचन क्षेत्र) से ओडिशा विधान सभा के लिए चुने गए हैं। उन्होंने वर्ष 2000 से 2009 के समय दो बार केन्दुझर का प्रतिनिधित्व भी किया।BJP appoints Bishnu Sethi as Deputy leader, Mohan Majhi as Chief whip

वे राज्य चुनाव 2024 में केन्दुझर ज़िले (ओड़िशा) चुनाव क्षेत्र से विधायक हैं। उन्होंने बीजू जनता दल उम्मीदवार के विरुद्ध 11577 मतों के अन्तर से सीट जीती।

11 जून 2024 को, उन्हें 2024 के ओडिशा विधान सभा चुनाव के बाद ओडिशा के अगले मुख्यमन्त्री के रूप में घोषित किया गया।
प्रारम्भिक और व्यक्तिगत जीवन
मोहन चरण माझी का जन्म 6 जनवरी 1972 को केन्दुझर ज़िले के रायकला गाँव में हुआ था। उनके पिता गुनाराम माझी एक सुरक्षा गार्ड के रूप में काम करते थे। उनका परिवार सन्थाल आदिवासी समुदाय से है। उन्होंने 1987 में झुमपुरा हाई स्कूल से स्कूली शिक्षा प्राप्त की और 1990 में आनन्दपुर कॉलेज से उच्चतर माध्यमिक शिक्षा पूरी की। उन्होंने चन्द्रशेखर कॉलेज, चम्पुआ  से कला स्नातक की डिग्री और ढेङ्कनाल लॉ कॉलेज से एलएलबी की डिग्री प्राप्त की। उन्होंने राष्ट्रीय स्वयंसेवक संघ (आरएसएस) द्वारा सञ्चालित स्कूलों के एक नेटवर्क का हिस्सा, झुमपुरा में सरस्वती शिशु मन्दिर में एक शिक्षक (गुरुजी) के रूप में काम किया। उनका विवाह प्रियङ्का मराण्डी से हुई है।

 सन्दर्भ 
श्रेणी:ओडिशा के भारतीय जनता पार्टी के राजनेता
श्रेणी:आदिवासी लोग
श्रेणी:1972 में जन्मे लोग